מהפכה בקריית שמונה. היכולת החלשה של הקבוצה, שלא הצליחה להעפיל לפלייאוף העליון, הובילה לסיום תפקידו של המאמן תומר קשטן בסיום העונה. רגע לפני, הוא החליט לערוך שינויים משמעותיים בסגל ובאופן הגעת השחקנים למשחק.
מחמיד בתמונת ההרכב. עדן שמיר, אופיר קריאף וקאסיו פרננדז צפויים להיעדר מהסגל. המאמן טרם החליט לגבי שיבוצו של שלומי אזולאי הקשר.
בנוסף, לפני המשחק ביום ראשון מול אשדוד, בחר המאמן "לחנך" את שחקניו בכך שאסר עליהם להגיע אל משחקי החוץ עם רכבם הפרטי. לפי החלטתו, על השחקנים להתייצב בק"ש לפני המשחק ולהצטרף להסעה המסודרת של הקבוצה. קשטן ציפה כי שרצקי יקנוס את השחקנים בשל יכולתם החלשה בתקופה האחרונה, אך כשהבעלים לא עשה זאת החליט המאמן לבצע את השינוי התחבורתי, עד לסיום העונה.
שחקנים רבים התאכזבו מהבשורה, מאחר וחלקם נוהג להתארח אצל משפחותיהם במרכז הארץ לפני משחקי חוץ. קשטן ערך שינוי נוסף בנוגע ללינת השחקנים. המאמן ביטל את שהות הקבוצה במלון לפני משחקי חוץ והחליט שמשלב זה ועד לתום העונה, השחקנים יסעו בבוקר המשחק ממתקן האימונים שבצפון.